02. juulil 1991.a. sai Viru kolhoosi õlletehasest AS Viru Õlu, juhatuse esimeheks hr.  Toomas Varek. Alates 28.07.1992.a. on aktsiaseltsi suuraktsionäriks Taani õlletehas Harboes Bryggeri AS. Tehti ümber- ja juurdeehitusi tootmise laiendamiseks, investeeriti kaasaegsematesse masinatesse ja seadmetesse, et viia õlle kvaliteet maailmatasemele. 1993.a. üllatati Eesti turgu tumeda õllega "Palmse" . 1994.aastal hakati tootma heledat õlut "Vihula", "Jõulumehe" kõrvale lisandusid uued tumedad hooajaõlled "Lihavõtte" ja "Jaanik" , 1996 aastal veel ka "Mihkli" õlu. Veebruaris 1997.a. alustati Harboe's  Bryggeri AS'lt saadud litsentsi alusel "Bear Beer"'i ("Karuõlu") tootmist. Tegemist oli kange (Alc. vol. 7.5 %) heleda õllega, mis saavutas kiiresti suure populaarsuse Eesti õllesõprade hulgas. Litsentsi andmine oli ka veenvaks tunnustuseks Viru Õlu toodangu kvaliteedile. Täna toodetakse Karuõlut ka 10% alkoholisisaldusega.